Alustava esitys korjaavaksi ja täydentäväksi talousarvioksi nro 5 varainhoitovuoden 2001 talousarvioon pääluokka I - Parlamentti /* SEK/2001/1956 lopull. */





ALUSTAVA ESITYS KORJAAVAKSI JA TÄYDENTÄVÄKSI TALOUSARVIOKSI nro 5 VARAINHOITOVUODEN 2001 TALOUSARVIOON PÄÄLUOKKA I - PARLAMENTTI (komission esittämä) Euroopan komissio ottaa huomioon - Euroopan hiili- ja teräsyhteisön perustamissopimuksen 78 artiklan, - Euroopan yhteisön perustamissopimuksen 272 artiklan, - Euroopan atomienergiayhteisön perustamissopimuksen 177 artiklan, - Euroopan yhteisöjen yleiseen talousarvioon sovellettavan, 21 päivänä joulukuuta 1977 annetun varainhoitoasetuksen [1], sellaisena kuin se on viimeksi muutettuna 9 päivänä huhtikuuta 2001 annetulla asetuksella N:o 762/2001 [2], [1] EYVL L 356, 31.12.1977, s. 1. [2] EYVL L 111, 20.4.2001, s. 1. ja, vastaanotettuaan Parlamentin pyynnön, esittää budjettivallan käyttäjälle alustavan esityksen korjaavaksi ja täydentäväksi talousarvioksi nro 5/2001 jäljempänä esitettyjen perustelujen mukaisesti. *** Tämän oikaisukirjelmän rahoitusta koskeva tekninen liite laaditaan erikseen. PERUSTELUT 1. Euroopan parlamentin kiinteistöpolitiikka on nyt vahvistettu ja pantu täytäntöön useiden vuosien tähtäyksellä. Siinä ollaan varmistettu, että eri toimipaikoilla käytössä olevat kiinteistöt vastaavat toimielimen erityisiä tarpeita. Käytössä olevia rakennuksia on ostettu tarkoituksenmukaisin oikeudellisin järjestelyin. Ostot on maksettu suhteellisen lyhyessä ajassa, jotta vähennetään kiinteistömäärärahojen osuutta tulevien vuosien talousarvioissa. Parlamentti joutuu muiden toimielinten päätösten nojalla toimimaan kolmella paikkakunnalla: Bryssel, Luxemburg ja Strasbourg. Tästä seuraa huomattavia taloudellisia haasteita. 2. Jotta tätä talousarvioon huomattavalla tavalla vaikuttavaa rahoitustaakkaa voitaisiin keventää mahdollisimman paljon, Euroopan parlamentti on viimeisen 10 vuoden ajan suorittanut ennakkomaksuja kiinteistökustannusten maksamiseksi mahdollisimman nopeasti ja vähentänyt tällä tavoin tulevien vuosien talousarvioihin kohdistuvaa painetta. Pääsihteerien selvityksessä otsakkeen 5 pitkän tähtäyksen kehityksestä ja mahdollisista säästöistä toimielinten välisen yhteistyön kautta ja etenkin selvityksen johtopäätöksissä huomautettiin, että vuonna 2003 mahdolliset säästöt eivät riitä kattamaan seuraavan laajentumisen edellyttämiä lisätarpeita. Tässä tilanteessa vuotta 2001 koskeva korjaava ja täydentävä talousarvio auttaisi parlamenttia ennakoimaan vuodeksi 2003 lankeavia kiinteistökustannuksia. 3. Kyseiset ennakoivat maksut tulivat mahdollisiksi erityisesti siitä syystä, että vuosina 1996 ja 1998 toteutettiin korjaava ja täydentävä talousarvio ja että parlamentti on saavuttanut toimintamenoissaan säästöjä vuodesta 1992 lähtien. Tähän asti ennakkomaksutoiminta on yhdessä normaalien maksujen kanssa mahdollistanut Paul-Henri Spaak -rakennuksen maksamisen kokonaisuudessaan varainhoitovuosina 1995 ja 1996. Spinelli-rakennuksen jäljellä olevat maksut päättyivät heinäkuussa 2001. 4. Näillä ennakkosuorituksilla on ollut myönteinen vaikutus Euroopan parlamentin nykyiseen talousarvioon. Ilman niitä Euroopan parlamentin vuoden 2002 talousarviota olisi pitänyt kasvattaa yli 20 prosentin ylärajan, joka on käytössä rahoitusnäkymien otsakkeessa 5 (Hallintomenot). 5. Nykyisessä kiinteistötilanteessa Euroopan parlamentin pitäisi jatkaa ennakoivia maksusuorituksia, jotta tuleviin talousarvioihin kohdistuvaa painetta voitaisiin vähentää. Strasbourgissa sijaitsevan LOUISE WEISS-rakennuksen ennakkosuorituspolitiikkaa pitäisi jatkaa. Nykyhinnoilla 10 miljoonan euron ennakkosuoritus tuottaa arviolta noin 1,8 miljoonan euron korkosäästöt 10 vuodessa. 6. Tästä syystä pyydetään, että vuoden 2001 talousarvioon annetaan LOUISE WEISS-rakennuksen nopeutettua rahoittamista varten 24 800 000 euroa. 7. Varainhoitovuonna 2001 rahoitusnäkymien otsakkeen 5 (Hallintomenot) marginaali on 24 859 163 euroa. Yhteenvetotaulukko Oikaisukirjelmän vaikutus rahoitusnäkymiin >TAULUKON PAIKKA> (*) Luvussa on otettu huomioon 200 miljoonan euron käyttöönotto joustovälineestä Serbiaa varten. TULO- JA MENOTAULUKOT PÄÄLUOKITTAIN PÄÄLUOKKA I - PARLAMENTTI TULOT Euroopan yhteisöjen osuus Euroopan parlamentin menojen rahoittamisessa varainhoitovuonna 2001 >TAULUKON PAIKKA> MAKSUT OSASTO 2 KIINTEISTÖT, TARVIKKEET JA SEKALAISET HALLINNOSTA JOHTUVAT MENOT LUKU 2 0 - INVESTOINNIT KIINTEÄÄN OMAISUUTEEN, KIINTEISTÖJEN VUOKRAUS JA LIITÄNNÄISKULUT >TAULUKON PAIKKA>